CELEX: 52009XG0130(01)
Language: el
Date: 2009-01-30 00:00:00
Title: Συμπεράσματα του Συμβουλίου σχετικά με τον κοινό προγραμματισμό της έρευνας στην Ευρώπη ως απάντηση στις μείζονες προκλήσεις της κοινωνίας

30.1.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 24/3
            
         Συμπεράσματα του Συμβουλίου σχετικά με τον κοινό προγραμματισμό της έρευνας στην Ευρώπη ως απάντηση στις μείζονες προκλήσεις της κοινωνίας
   (2009/C 24/04)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   ΥΠΕΝΘΥΜΙΖΟΝΤΑΣ
   
               —
            
            
               το ψήφισμά του για την CREST (28 Σεπτεμβρίου 1995) (1) σύμφωνα με το οποίο η εν λόγω επιτροπή εξουσιοδοτείται ειδικότερα για την «προώθηση του συντονισμού, από την Κοινότητα και τα κράτη μέλη της δράσης τους στον τομέα Ε&ΤΑ, προκειμένου να εξασφαλιστεί αμοιβαία συνοχή των εθνικών πολιτικών και της κοινοτικής πολιτικής»,
            
         
               —
            
            
               τα ψηφίσματά του για τη δημιουργία ενός ευρωπαϊκού χώρου έρευνας και καινοτομίας (15 Ιουνίου 2000) και για την υλοποίηση του ευρωπαϊκού χώρου έρευνας και καινοτομίας: κατευθυντήριες γραμμές για τις δράσεις της Ένωσης στον τομέα της έρευνας (2002-2006) (16 Νοεμβρίου 2000),
            
         
               —
            
            
               τα συμπεράσματά του για την πρόοδο της ανάπτυξης του Ευρωπαϊκού Χώρου Έρευνας και για τη νέα ώθηση που δίδεται σε αυτόν (26 Νοεμβρίου 2002),
            
         
               —
            
            
               την Πράσινη Βίβλο της Επιτροπής «Ευρωπαϊκός Χώρος Έρευνας: Νέες Προοπτικές»·
            
         
               —
            
            
               τα συμπεράσματά του για το μέλλον της Επιστήμης και της Τεχνολογίας στην Ευρώπη (23 Νοεμβρίου 2007),
            
         
               —
            
            
               τα συμπεράσματά του σχετικά με την ανακοίνωση της Επιτροπής «Ευρωπαϊκό Στρατηγικό Σχέδιο Ενεργειακών Τεχνολογιών (Σχέδιο ΣΕΤ) — Η πορεία προς τις χαμηλές εκπομπές διοξειδίου του άνθρακα» (28 Φεβρουαρίου 2008),
            
         
               —
            
            
               τα συμπεράσματά του σχετικά με τη δρομολόγηση της «Διαδικασίας της Λουμπλιάνας» — για την πλήρη υλοποίηση του Ευρωπαϊκού Χώρου Έρευνας (30 Μαΐου 2008),
            
         
               —
            
            
               τα συμπεράσματά του σχετικά με «κοινή δέσμευση των κρατών μελών για την καταπολέμηση των νευροεκφυλιστικών ασθενειών, ιδίως της νόσου του Alzheimer» (26 Σεπτεμβρίου 2008),
            
         
               —
            
            
               το έγγραφο βασικών θεμάτων (ΕΒΘ) για το 2008: Συμβολή του Συμβουλίου «Ανταγωνιστικότητα» στο Εαρινό Ευρωπαϊκό Συμβούλιο (25 Φεβρουαρίου 2008) με το οποίο ενθαρρύνει τα κράτη μέλη και την Επιτροπή να εξακολουθήσουν να αναπτύσσουν πρωτοβουλίες κοινού προγραμματισμού στην έρευνα στους τομείς στους οποίους ενδείκνυται μια τέτοια προσέγγιση, πράγμα που θα επιτρέψει μια περισσότερο στρατηγική και διαρθρωμένη προσέγγιση για τη δρομολόγηση νέων κοινών προγραμμάτων και κοινών προσκλήσεων για σχέδια,
            
         
               —
            
            
               τα συμπεράσματα του Ευρωπαϊκού Συμβουλίου της 13ης και 14ης Μαρτίου 2008, με τα οποία αρχίζει ο νέος κύκλος της ανανεωμένης Στρατηγικής της Λισσαβώνας για την ανάπτυξη και την απασχόληση (2008-2010), και στα οποία επιβεβαιώνεται ότι για την πλήρη αξιοποίηση του δυναμικού καινοτομίας και δημιουργικότητας των Ευρωπαίων πολιτών, πρέπει να δοθεί ιδιαίτερη προσοχή στην εκπόνηση νέων πρωτοβουλιών κοινού προγραμματισμού στην έρευνα,
            
         
               1.
            
            
               ΔΙΑΠΙΣΤΩΝΕΙ ότι στο πλαίσιο της παγκοσμιοποίησης και της ενίσχυσης του παγκόσμιου ανταγωνισμού, κατέστη συνειδητό στην Ευρώπη ότι υπάρχουν μεγάλες κοινωνιακές προκλήσεις οι οποίες δεν μπορούν να αντιμετωπισθούν από κανένα κράτος μέλος μεμονωμένα. Ορισμένα θέματα, λόγου χάρη, που συνδέονται με την αλλαγή του κλίματος, τη γήρανση του πληθυσμού, τον εφοδιασμό σε ενέργεια, νερό ή τρόφιμα, τα οικονομικά των τραπεζών και την ασφάλεια (2) έχουν πλέον τέτοια έκταση που η Ευρώπη πρέπει να δώσει μια ισχυρότερη, καλύτερα συντονισμένη, πιο συνεκτική και σφαιρική απάντηση σε αυτές τις προκλήσεις.
            
         
               2.
            
            
               ΥΠΕΝΘΥΜΙΖΕΙ τον σημαντικό όγκο των πόρων που διατίθενται στην έρευνα και την καινοτομία από τα δημόσια κονδύλια των διαφόρων κρατών μελών, μεταξύ άλλων σε περιφερειακό επίπεδο, και ΥΠΟΓΡΑΜΜΙΖΕΙ την ανάγκη και το δυναμικό, σε επίπεδο επιστημονικών, χρηματοδοτικών και ανθρωπίνων πόρων για ενισχυμένη συνεργασία μεταξύ των κρατών μελών, με την εφαρμογή κοινών πρωτοβουλιών, προορισμένων να ανταποκριθούν στις μεγάλες κοινωνιακές προκλήσεις, ώστε να ενισχυθεί η ικανότητα της Ευρώπης να μετατρέψει τα αποτελέσματα των ερευνών της σε απτά οφέλη για την κοινωνία της και για τη συνολική ανταγωνιστικότητα της οικονομίας της.
            
         
               3.
            
            
               ΥΠΟΓΡΑΜΜΙΖΕΙ το σημαντικό ρόλο του κοινοτικού προγράμματος-πλαισίου για την έρευνα και την τεχνολογική ανάπτυξη (ΠΠ) και των σχετικών κοινοτικών μέσων, όπως είναι οι μηχανισμοί ERA-Net, ERA-Net+ και τις πρωτοβουλίες στο πλαίσιο του άρθρου 169, για την κινητοποίηση των επιστημονικών και χρηματοδοτικών πόρων των κρατών μελών με στόχο την υλοποίηση πρωτοβουλιών κοινού ενδιαφέροντος στον τομέα της Ε&Α, και ΕΝΘΑΡΡΥΝΕΙ τη συνέχιση της χρησιμοποίησής τους στο πλαίσιο των κοινών απαντήσεων που πρέπει να δοθούν στις μείζονες κοινωνιακές προκλήσεις.
            
         
               4.
            
            
               ΑΝΑΓΝΩΡΙΖΕΙ επίσης τη σημασία των δραστηριοτήτων που έχουν αναληφθεί με στόχο το συντονισμό προγραμμάτων τα οποία διεξάγονται από εθνικούς και ερευνητικούς οργανισμούς σε πολλά κράτη μέλη, μεταξύ άλλων σε περιφερειακό επίπεδο, και από διεθνείς οργανισμούς καθώς και των διακρατικών και διακυβερνητικών πρωτοβουλιών στον εν λόγω τομέα (EUREKA, COST)· και ΕΝΘΑΡΡΥΝΕΙ τη συνεχή αξιοποίηση τους.
            
         
               5.
            
            
               ΔΙΑΠΙΣΤΩΝΕΙ ότι αυξάνεται η ανάγκη μιας νέας περισσότερο στρατηγικής προσέγγισης, συμπληρωματικής των περιφερειακών, εθνικών, διακυβερνητικών και κοινοτικών μέσων που υπάρχουν ήδη για την κοινή ανάληψη ή τον συντονισμό των προσπαθειών για την Ε&Α. Αυτή η προσέγγιση πρέπει να βασιστεί στον κοινό εντοπισμό κοινωνιακών διακυβευμάτων κοινού ενδιαφέροντος και σε μια ενισχυμένη πολιτική δέσμευση των κρατών μελών να τα αντιμετωπίσουν από κοινού ή σε συνεννόηση μεταξύ τους, ώστε να αυξηθεί η αποδοτικότητα και η αποτελεσματικότητα των δημοσίων χρηματοδοτήσεων στον τομέα της Ε&Α στην Ευρώπη.
            
         
               6.
            
            
               Στο πλαίσιο αυτό, ΔΕΧΕΤΑΙ ευνοϊκά το σχέδιο και τους στόχους του κοινού προγραμματισμού, όπως έχουν διατυπωθεί στην ανακοίνωση της Επιτροπής «Προς έναν κοινό προγραμματισμό στην έρευνα: Συνεργασία για την αποτελεσματικότερη αντιμετώπιση των κοινών προκλήσεων», η οποία ζητεί την εφαρμογή μιας διαδικασίας την οποία θα διεξαγάγουν τα κράτη μέλη για την εντατικοποίηση της συνεργασίας τους στον τομέα της Ε&Α ώστε να αντιμετωπισθούν καλύτερα οι μείζονες κοινωνικές προκλήσεις ευρωπαϊκής ή παγκόσμιας κλίμακας στις οποίες η δημόσια έρευνα διαδραματίζει βασικό ρόλο.
            
         
               7.
            
            
               ΥΠΟΓΡΑΜΜΙΖΕΙ ότι, ενώ αναγνωρίζει πλήρως την αρμοδιότητα των κρατών μελών και των περιφερειών για την οικεία επιλογή των πολιτικών για την έρευνα και καινοτομία και της σχετικής κατανομής πόρων, τα κράτη μέλη και οι χώρες που συνδέονται με το ΠΠ θα πρέπει να συμμετέχουν στον κοινό προγραμματισμό σε εθελοντική βάση και σύμφωνα με τις αρχές της ευέλικτης δομής και της ανοικτής πρόσβασης. Η συμμετοχή στον κοινό προγραμματισμό πρέπει επίσης να βασίζεται στην επιστημονική αριστεία και την πλήρη χρησιμοποίηση του δυναμικού έρευνας των μελών της.
            
         
               8.
            
            
               ΕΝΘΑΡΡΥΝΕΙ τα κράτη μέλη, με την υποστήριξη της Επιτροπής, να μελετήσουν τον βέλτιστο τρόπο εξέτασης των ακόλουθων θεμάτων κατά την κατάρτιση και εφαρμογή του κοινού προγραμματισμού:
               
                           —
                        
                        
                           συνεκτική προσέγγιση περί διαδικασιών για την αξιολόγηση από ομότιμους,
                        
                     
                           —
                        
                        
                           κοινή συνεκτική προσέγγιση για τις δραστηριότητες προοπτικής και για την αξιολόγηση των κοινών προγραμμάτων,
                        
                     
                           —
                        
                        
                           συνεκτική προσέγγιση για τη χρηματοδότηση των διασυνοριακών ερευνών από τις εθνικές ή περιφερειακές αρχές,
                        
                     
                           —
                        
                        
                           ουσιαστικά μέτρα προορισμένα να εξασφαλίσουν τη βέλτιστη διάδοση και χρήση των αποτελεσμάτων των ερευνών, ιδίως μέσω κοινών πρακτικών για την προστασία, τη διαχείριση και τη διανομή των δικαιωμάτων πνευματικής ιδιοκτησίας,
                        
                     
                           —
                        
                        
                           συμμετοχή διαφόρων κοινοτήτων του επιστημονικού χώρου και, κατά περίπτωση, της βιομηχανίας.
                        
                     
         
               9.
            
            
               ΕΚΤΙΜΑ ότι τα ακόλουθα κριτήρια πρέπει να βοηθούν τον προσδιορισμό των θεμάτων κοινού προγραμματισμού:
               
                           —
                        
                        
                           ύπαρξη επαρκούς και ουσιαστικής δέσμευσης των ενδιαφερομένων κρατών μελών,
                        
                     
                           —
                        
                        
                           το θέμα ανταποκρίνεται σε μια ευρωπαϊκή ή παγκόσμια πρόκληση και είναι επαρκώς επικεντρωμένο σε σαφείς και ρεαλιστικούς στόχους που μπορούν να προσδιοριστούν και παρακολουθούνται,
                        
                     
                           —
                        
                        
                           παρέχει μια καθαρή προστιθέμενη αξία στο σύνολο των ερευνών που χρηματοδοτούνται επί του παρόντος με εθνικά και κοινοτικά δημόσια κονδύλια, τόσο από άποψη οικονομιών κλίμακας όσο και καλύτερης θεματικής κάλυψης,
                        
                     
                           —
                        
                        
                           στην ανάπτυξη του θέματος συμμετέχουν οι σχετικοί φορείς, περιφερειακοί, εθνικοί ή ευρωπαϊκοί, συμπεριλαμβανομένου, κατά περίπτωση, του ιδιωτικού τομέα, μαζί με τις επιστημονικές κοινότητες και τις υπηρεσίες χρηματοδότησης,
                        
                     
                           —
                        
                        
                           μια προσέγγιση κοινού προγραμματισμού έχει την δυνατότητα να μετουσιώσει τα αποτελέσματα της ποιοτικής δημόσιας έρευνας σε οφέλη για τους Ευρωπαίους πολίτες και την ευρωπαϊκή ανταγωνιστικότητα, και να αυξήσει την αποδοτικότητα και τον αντίκτυπο των δημοσίων χρηματοδοτήσεων της Ε&Α με τη συμπερίληψη των βασικών δημοσίων πρωτοβουλιών στο συγκεκριμένο τομέα.
                        
                     
         
               10.
            
            
               ΖΗΤΕΙ από τα κράτη μέλη και την Επιτροπή να συνεργαστούν στο πλαίσιο της ειδικής σύνθεσης της CREST (εφεξής καλούμενης «Ομάδας υψηλού επιπέδου κοινού προγραμματισμού ή ΟΚΠ») να εντοπίσουν σύμφωνα με την εντολή που παρατίθεται στο παράρτημα, τα θέματα κοινού προγραμματισμού κατόπιν ευρείας δημόσιας διαβούλευσης με τις διάφορες περιφερειακές, εθνικές και ευρωπαϊκές επιστημονικές κοινότητες, καθώς και με τον ιδιωτικό τομέα οσάκις αυτό ενδείκνυται.
               Λαμβανομένων υπόψη των προϋποθέσεων πλαισίου όπως αυτές ορίζονται στην παράγραφο 8, κάθε θεματική πρόταση που υποβάλλεται στην ΟΚΠ από ένα ή περισσότερα μέλη της πρέπει να περιέχει προκαταρκτικές εισηγήσεις σχετικά με την κοινή θεώρηση, τη διαχείριση και την υλοποίηση πρωτοβουλιών κοινού προγραμματισμού. Η ΟΚΠ θα πρέπει να αξιολογεί κάθε θεματική πρόταση για τον κοινό προγραμματισμό βάσει των κριτηρίων που καθορίζονται στην παράγραφο 9.
            
         
               11.
            
            
               ΖΗΤΕΙ από την ΟΚΠ να καταρτίσει και να τεκμηριώσει τον πρώτο κατάλογο περιορισμένου αριθμού θεμάτων κοινού προγραμματισμού σε εύθετο χρόνο· και ΚΑΛΕΙ την Επιτροπή, στο πλαίσιο των αρμοδιοτήτων της, να υποβάλει πρόταση σύστασης του Συμβουλίου για την προετοιμασία της δρομολόγησης κοινών πρωτοβουλιών προγραμματισμού που ανταποκρίνονται στα θέματα που έχει εντοπίσει η ΟΚΠ, καθώς και έκθεση για την πρόοδο της έρευνας στο πλαίσιο εκάστου των εν λόγω θεμάτων, ώστε το Συμβούλιο να μπορέσει να εγκρίνει τις πρωτοβουλίες κοινού προγραμματισμού το αργότερο μέχρι το 2010.
            
         
               12.
            
            
               ΥΠΟΓΡΑΜΜΙΖΕΙ ότι ο κοινός προγραμματισμός είναι μια διαδικασία που αφορά τα κράτη μέλη και ότι ο ρόλος της Επιτροπής είναι να διευκολύνει τη διαδικασία εντοπισμού και να παράσχει τη στήριξή της, εφόσον είναι αναγκαίο.
            
         
               13.
            
            
               Στο πλαίσιο αυτό, ΤΟΝΙΖΕΙ την ανάγκη να αναλυθεί η σκοπιμότητα και το δυναμικό των υπαρχόντων περιφερειακών, εθνικών, κοινοτικών και διακυβερνητικών μέσων για την αντιμετώπιση των κοινωνιακών προκλήσεων που έχουν εντοπισθεί, και ΚΑΛΕΙ την Επιτροπή να εξετάσει το ζήτημα αυτό σε στενή συνεργασία με τους άλλους ενδιαφερομένους και να παράσχει στοιχεία σχετικά με τα καταλληλότερα μέσα για την αντιμετώπιση αυτών των προκλήσεων.
            
         
               14.
            
            
               ΚΡΙΝΕΙ αναγκαίο να δρομολογηθεί μια πιλοτική πρωτοβουλία κοινού προγραμματισμού αφιερωμένη στην καταπολέμηση των νευροεκφυλιστικών ασθενειών, ιδίως της νόσου Alzheimer και ΚΑΛΕΙ την Επιτροπή να υποβάλει πρόταση σύστασης του Συμβουλίου για την προετοιμασία της δρομολόγησης της εφαρμογής της πιλοτικής αυτής πρωτοβουλίας το συντομότερο δυνατόν εντός του 2009.
            
         
               15.
            
            
               ΕΚΤΙΜΑ ότι το σύνολο των διαδικασιών για τον κοινό προγραμματισμό των ερευνών σε ευρωπαϊκή κλίμακα πρέπει να εξετασθεί στο πλαίσιο της γενικής προσέγγισης για τη βελτιστοποίηση της διαχείρισης στο πλαίσιο του Ευρωπαϊκού Χώρου Έρευνας που προβλέπεται από τη διαδικασία της Λουμπλιάνας.
            
         
               16.
            
            
               ΚΑΛΕΙ την CREST να υποβάλλει, στο πλαίσιο των εν λόγω συμπερασμάτων, έκθεση στο Συμβούλιο σχετικά με τον κοινό προγραμματισμό ανά διετία· η πρώτη έκθεση αναμένεται το 2010.
            
         
      (1)  ΕΕ C 264 της 11.10.1995, σ. 4.
   
      (2)  Ο κατάλογος αυτός δεν προδικάζει τα θέματα κοινού προγραμματισμού που θα επιλεγούν μεταγενέστερα.
   
      ΠΑΡΑΡΤΗΜΑ
      Εντολή της ομάδας υψηλού επιπέδου για τον κοινό προγραμματισμό (ΟΚΠ)
      
                  1.
               
               
                  Η ΟΚΠ:
                  
                              α)
                           
                           
                              είναι μια ειδική σύνθεση της CREST που απαρτίζεται από αντιπροσώπους υψηλού επιπέδου των κρατών μελών και της Επιτροπής, καθώς και, ενδεχομένως, των συνδεδεμένων χωρών·
                           
                        
                              β)
                           
                           
                              προεδρεύεται από τον αντιπρόσωπο της Προεδρίας του Συμβουλίου·
                           
                        
                              γ)
                           
                           
                              είναι αρμόδια για τον εντοπισμό σύμφωνα με συνεχή διαδικασία, των πιθανών θεμάτων κοινού προγραμματισμού, που επιλέγονται κατόπιν ευρείας διαβούλευσης με τις διάφορες περιφερειακές εθνικές και ευρωπαϊκές επιστημονικές κοινότητες καθώς και, όπου κρίνεται αναγκαίο, με άλλους ενδιαφερομένους του δημόσιου και του ιδιωτικού τομέα που αναφέρονται στην παράγραφο 10·
                           
                        
                              δ)
                           
                           
                              στο πλαίσιο αυτό, αναλαμβάνει την αξιολόγηση κάθε πρότασης που της υποβάλλεται βάσει των κριτηρίων της παραγράφου 9·
                           
                        
                              ε)
                           
                           
                              συμβάλλει στην προετοιμασία των συζητήσεων και των αποφάσεων του Συμβουλίου Ανταγωνιστικότητας σχετικά με τον κοινό προγραμματισμό, στο πλαίσιο της εντολής της CREST και με την επιφύλαξη των ευθυνών της Επιτροπής των Μόνιμων Αντιπροσώπων·
                           
                        
                              στ)
                           
                           
                              προβαίνει στην εξέταση των θεμάτων που αναφέρονται στην παράγραφο 8.
                           
                        
            
                  2.
               
               
                  Η Επιτροπή παρέχει υποστήριξη στις εργασίες της ΟΚΠ στα πλαίσια των αρμοδιοτήτων της.
               
            
                  3.
               
               
                  Τα κράτη μέλη διορίζουν, πριν από το τέλος του Ιανουαρίου του 2009, τους αντιπροσώπους τους που θα συμμετάσχουν στις συνεδριάσεις της ΟΚΠ.